**МОНГОЛ УЛСЫН ИХ ХУРЛЫН 2020 ОНЫ ХАВРЫН ЭЭЛЖИТ ЧУУЛГАНЫ ТӨСВИЙН БАЙНГЫН ХОРООНЫ 04 ДҮГЭЭР САРЫН 08-НЫ**

**ӨДӨР /ЛХАГВА ГАРАГ/-ИЙН ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| № | ***Баримтын агуулга*** | ***Хуудасны дугаар*** |
| 1 | Хуралдааны товч тэмдэглэл | 1-11 |
| 2 | Дэлгэрэнгүй тэмдэглэл | 12-30 |
| 1.“Коронавируст халдвар /COVID-19/-ын цар тахлын үед иргэдийн эрүүл мэнд, орлогыг хамгаалах, ажлын байрыг хадгалах, эдийн засгийг идэвхжүүлэх багц арга хэмжээний тухай” Улсын Их Хурлын тогтоолын төсөл болон хамт өргөн мэдүүлсэн Аж ахуйн нэгжийн орлогын албан татвараас хөнгөлөх, чөлөөлөх тухай, Хувь хүний орлогын албан татвараас чөлөөлөх тухай, Гаалийн албан татвараас чөлөөлөх тухай, Нэмэгдсэн өртгийн албан татвараас чөлөөлөх тухай, Татварын алданги, торгуулиас чөлөөлөх тухай, Нийгмийн даатгалын шимтгэлээс чөлөөлөх, ажилгүйдлийн даатгалын сангаас дэмжлэг үзүүлэх тухай, Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай, Олон Улсын гэрээний тухай хуульд нэмэлт оруулах тухай хуулийн төслүүд /Засгийн газар 2020.04.02-ны өдөр өргөн мэдүүлсэн, анхны хэлэлцүүлэг/. | 12-28 |
|  | 2.Гаалийн албан татвараас чөлөөлөх тухай, Нэмэгдсэн өртгийн албан татвараас чөлөөлөх тухай хуулийн төсөл /Засгийн газар 2020.04.02-ны өдөр өргөн мэдүүлсэн, анхны хэлэлцүүлэг/ | 29-30 |

***Монгол Улсын Их Хурлын 2020 оны хаврын ээлжит чуулганы***

***Төсвийн байнгын хорооны 04 дүгээр сарын 08-ны өдөр***

***/Лхагва гараг/-ийн хуралдааны товч тэмдэглэл***

Төсвийн байнгын хорооны дарга Б.Чойжилсүрэн ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 19 гишүүнээс 14 гишүүн ирж, 73.6 хувийн ирцтэйгээр хуралдаан 16 цаг 41 минутад Төрийн ордны “Их эзэн Чингис хаан” танхимд эхлэв.*

*Чөлөөтэй: Ж.Батзандан, Ж.Мөнхбат, С.Эрдэнэ, Ж.Эрдэнэбат;*

*Тасалсан: Б.Наранхүү.*

*Нэг.“Коронавируст халдвар /COVID-19/-ын цар тахлын үед иргэдийн эрүүл мэнд, орлогыг хамгаалах, ажлын байрыг хадгалах, эдийн засгийг идэвхжүүлэх багц арга хэмжээний тухай” Улсын Их Хурлын тогтоолын төсөл болон хамт өргөн мэдүүлсэн Аж ахуйн нэгжийн орлогын албан татвараас хөнгөлөх, чөлөөлөх тухай, Хувь хүний орлогын албан татвараас чөлөөлөх тухай, Гаалийн албан татвараас чөлөөлөх тухай, Нэмэгдсэн өртгийн албан татвараас чөлөөлөх тухай, Татварын алданги, торгуулиас чөлөөлөх тухай, Нийгмийн даатгалын шимтгэлээс чөлөөлөх, ажилгүйдлийн даатгалын сангаас дэмжлэг үзүүлэх тухай, Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай, Олон Улсын гэрээний тухай хуульд нэмэлт оруулах тухай хуулийн төслүүд /Засгийн газар 2020.04.02-ны өдөр өргөн мэдүүлсэн, анхны хэлэлцүүлэг/*

Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Ч.Хүрэлбаатар, Сангийн яамны Хөгжлийн санхүүжилтийн газрын дарга И.Батхүү, мөн яамны Орлогын хэлтсийн дарга Б.Тэлмүүн, Зарлагын хэлтсийн дарга М.Санжаадорж, Хөдөлмөр, нийгмийн хамгааллын яамны Бодлого төлөвлөлтийн газрын дарга А.Хишигбаяр нар оролцов.

Хуралдаанд Улсын Их Хурлын Төсвийн байнгын хорооны ажлын албаны ахлах зөвлөх Ц.Батбаатар, зөвлөх Ё.Энхсайхан, референт С.Дунжидмаа нар байлцав.

*“Коронавируст халдвар /COVID-19/-ын цар тахлын үед иргэдийн эрүүл мэнд, орлогыг хамгаалах, ажлын байрыг хадгалах, эдийн засгийг идэвхжүүлэх багц арга хэмжээний тухай” Улсын Их Хурлын тогтоолын төслийн талаарх зарчмын зөрүүтэй саналын томьёоллоор санал хураалт явуулав.*

**Б.Чойжилсүрэн:** 1.Тогтоолын төслийн 1 дэх заалтын 2.а.2 дахь дэд заалтын “төрийн болон” гэсний өмнө “төрийн өмчийн их, дээд сургуулиас бусад” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 4

Бүгд: 12

            66.7 хувийн саналаар дэмжигдлээ.

2.Тогтоолын төслийн 1 дэх заалтын 2.а.3 дахь дэд заалтын “2020 онд улс, орон нутгийн төсөв,” гэснийг төслөөс хасч, мөн дэд заалтын “гүйцэтгэсэн” гэснийг “гүйцэтгэж байгаа” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 6

Татгалзсан: 6

Бүгд: 12

          50.0 хувийн саналаар дэмжигдсэнгүй.

**Б.Чойжилсүрэн:** Техникийн саатал гарсан тул дээрх санал хураалтыг хүчингүй болгох горимын саналаар санал хураалт явуулъя.

Зөвшөөрсөн: 7

Татгалзсан: 6

Бүгд: 13

           53.8 хувийн саналаар горимын санал дэмжигдлээ.

2.Тогтоолын төслийн 1 дэх заалтын 2.а.3 дахь дэд заалтын “2020 онд улс, орон нутгийн төсөв,” гэснийг төслөөс хасч, мөн дэд заалтын “гүйцэтгэсэн” гэснийг “гүйцэтгэж байгаа” гэж өөрчлөх гэсэн саналыг дэмжье гэсэн санал хураалтыг дахин явуулъя.

Зөвшөөрсөн: 9

Татгалзсан: 3

Бүгд: 12

          75.0 хувийн саналаар дэмжигдлээ.

3.Тогтоолын төслийн 1 дэх заалтын 2.б дэх дэд заалтын “зогссон” гэсний дараа “болон 2020 оны 2, 3 дугаар сарын үйл ажиллагааны борлуулалтын орлого нь өмнөх оны мөн үеэс 50 ба түүнээс дээш хувиар буурсан” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 3

Бүгд: 12

          75.0 хувийн саналаар дэмжигдлээ.

4.Тогтоолын төслийн 1 дэх заалтын 3.а.2 дахь дэд заалтын “төрийн болон” гэсний өмнө “төрийн өмчийн их, дээд сургуулиас бусад” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 3

Бүгд: 12

          75.0 хувийн саналаар дэмжигдлээ.

5.Тогтоолын төслийн 1 дэх заалтын 3.а.3 дахь дэд заалтын “2020 онд улсын болон орон нутгийн төсөв,” гэснийг төслөөс хасах гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 3

Бүгд: 12

          75.0 хувийн саналаар дэмжигдлээ.

Хэлэлцэж буй асуудалтай холбогдуулан Эдийн засгийн байнгын хорооноос гаргасан санал, дүгнэлтийг Улсын Их Хурлын гишүүн Б.Баттөмөр танилцуулав.

*Эдийн засгийн байнгын хорооноос гаргасан зарчмын зөрүүтэй саналын томьёоллоор санал хураалт явуулав.*

*Эдийн засгийн байнгын хорооны дэмжсэн санал:*

**Б.Чойжилсүрэн:**1.Улсын Их Хурлын гишүүн Ж.Бат-Эрдэнэ, Б.Дэлгэрсайхан, М.Оюунчимэг, Д.Тэрбишдагва нарын гаргасан, Тогтоолын төслийн 1 дэх заалтын 4 дэх дэд заалтад доор дурдсан агуулгатай дэд заалт нэмэх:

“г.хүнсний аюулгүй байдлыг хангах, импортын бүтээгдэхүүнийг орлох, дотоодын хүнсний хангамжийг сайжруулах зорилгоор үндэсний үйлдвэрлэгчдээ дэмжих, жижиг, дунд үйлдвэрлэлийг хөгжүүлэх сангийн хөрөнгийг нэмэгдүүлэх иж бүрэн цогц арга хэмжээний төлөвлөгөө гаргаж ажиллах” гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 5

Бүгд: 13

          61.5 хувийн саналаар дэмжигдлээ.

2.Улсын Их Хурлын гишүүн Д.Тэрбишдагвын гаргасан, Тогтоолын төслийн 1 дэх заалтын 4 дэх дэд заалтад доор дурдсан агуулгатай дэд заалт нэмэх:

Сахилга, дэг журам, хариуцлагын тогтолцоог дээшлүүлэх, эдийн засгийн сөрөг үр дагавраас сэргийлэх арга хэмжээг улам эрчимжүүлэх гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 4

Бүгд: 13

          69.2 хувийн саналаар дэмжигдлээ.

*Эдийн засгийн байнгын хорооны дэмжээгүй санал:*

1.Улсын Их Хурлын гишүүн Д.Эрдэнэбатын гаргасан, Тогтоолын төслийн 1 дэх заалтын 2 дахь дэд заалтад доор дурдсан агуулгатай дэд заалт нэмэх:

“г.ипотекийн зээл, зээлийн хүү болон үндсэн төлбөрийг нь 12 сарын хугацаанд царцааж, мөн хугацаагаар зээлийн эргэн төлөлтийг сунгах” гэсэн саналыг дэмжье гэсэн санал хураалт явуулъя.

Зөвшөөрсөн: 4

Татгалзсан: 9

Бүгд: 13

          30.8 хувийн саналаар дэмжигдсэнгүй.

2.Улсын Их Хурлын гишүүн Д.Эрдэнэбатын гаргасан, Тогтоолын төслийн 1 дэх заалтын 4 дэх дэд заалтад доор дурдсан агуулгатай дэд заалт нэмэх:

Бизнесийн зээл олголт, дахин санхүүжилт хийх боломжоор хангах зорилгоор улсын төсөвт хөрөнгө оруулалт хэлбэрээр чухал шаардлагагүй хөрөнгө оруулалтыг тэвчиж банкны системийн З хувьтай тэнцэх хэмжээний зээлийн шугамын эрхийг банкуудад нээж өгөх гэсэн саналыг дэмжье гэсэн санал хураалт явуулъя.

Зөвшөөрсөн: 1

Татгалзсан: 12

Бүгд: 13

          7.7 хувийн саналаар дэмжигдсэнгүй.

*Улсын Их Хурлын гишүүдээс гаргасан зарчмын зөрүүтэй саналаар санал хураалт явуулав.*

**Б.Чойжилсүрэн**:Улсын Их Хурлын гишүүн З.Нарантуяагийн гаргасан, Хүний амь нас, эрүүл мэнд, аюулгүй байдлыг хамгаалах, эдийн засгийг идэвхжүүлэх, ажлын байрыг хамгаалах нэмэлт санхүүгийн эх үүсвэрийг бүрдүүлэх зайлшгүй шаардлага тулгарсан тохиолдолд Монгол Улсын 2020 оны төсвийн тухай хуульд заасан төсвийн урсгал болон хөрөнгө оруулалтын зардлаас тэвчиж болох зардлуудыг хасах, хэмнэлт хийх арга хэмжээ авах гэсэн заалтыг нэмж оруулах гэсэн саналыг дэмжье гэсэн санал хураалт явуулъя.

Улсын Их Хурлын гишүүн З.Нарантуяа саналаа тайлбарлаж, Сангийн сайд Ч.Хүрэлбаатар тайлбар хийв.

Зөвшөөрсөн: 3

Татгалзсан: 10

Бүгд: 13

           23.1 хувийн саналаар дэмжигдсэнгүй.

2.Улсын Их Хурлын гишүүн З.Нарантуяагийн гаргасан, Тогтоолын төслийн 1.4-т “г” заалт нэмэх:

“г”.Дотоодын аж ахуйн нэгжүүдэд үйл ажиллагааныхаа урсгал зардлыг санхүүжүүлэхэд нь дэмжлэг үзүүлэх цогц арга хэмжээг Монголбанктай хамтарч авах гэсэн заалтыг нэмэх гэсэн саналыг дэмжье гэсэн санал хураалт явуулъя.

Улсын Их Хурлын гишүүн З.Нарантуяа саналаа тайлбарлаж, Сангийн сайд Ч.Хүрэлбаатар тайлбар хийв.

Зөвшөөрсөн: 1

Татгалзсан: 12

Бүгд: 13

          7.7 хувийн саналаар дэмжигдсэнгүй.

3.Улсын Их Хурлын гишүүн З.Нарантуяагийн гаргасан, Тогтоолын төслийн 1.4-т “д” заалт нэмэх:

“д”.Ноолуурын худалдан авалтыг дэмжиж, малчдаас ноолуур худалдаж авах аж ахуйн нэгжүүдийн үйл ажиллагааны зардлыг санхүүжүүлэх арга хэмжээг Монголбанктай хамтран авч “ноолуур” хөтөлбөр хэрэгжүүлэх гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн О.Баасанхүүгийн тавьсан асуултад Улсын Их Хурлын гишүүн З.Нарантуяа хариулж, тайлбар хийв.

Зөвшөөрсөн: 3

Татгалзсан: 10

Бүгд: 13

          23.1 хувийн саналаар дэмжигдсэнгүй.

4.Улсын Их Хурлын гишүүн З.Нарантуяагийн гаргасан, Тогтоолын төслийн 1.3-т “е” заалт нэмэх:

Төсөлд жижиг, дунд үйлдвэрүүдийн импортын түүхий эд, материалыг гаалийн болон нэмэгдсэн өртгийн албан татвараас 2020 он дуустал тэглэх гэсэн саналыг дэмжье гэсэн санал хураалт явуулъя.

Зөвшөөрсөн: 1

Татгалзсан: 12

Бүгд: 13

          7.1 хувийн саналаар дэмжигдсэнгүй.

5.Улсын Их Хурлын гишүүн Ц.Мөнх-Оргилын гаргасан, Тогтоолын төслийн 1 дэх заалтын З.б.дэд заалтад нэмэх:

Төслийн 1 дэх заалтын 2.б дэд заалтын даатгуулагч Монгол Улсын иргэнд гэсний дараа эсхүл Хөдөлмөрийн тухай хуулийн 56 дугаар зүйлийн 56.2-т заасны дагуу ажилтанд сул зогссоны олговор олгосон аж ахуйн нэгжид гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 1

Татгалзсан: 12

Бүгд: 13

          7.1 хувийн саналаар дэмжигдсэнгүй.

6.Улсын Их Хурлын гишүүн Б.Пүрэвдоржийн гаргасан, Тогтоолын төслийн 1 дүгээр зүйлийн 2 дахь хэсэгт заалт шинээр нэмэх:

Нэмэгдсэн өртгийн албан татварын тухай хуулийн 11 дүгээр зүйлийн 11.1 дэх хэсгийн 10 хувиар гэснийг 5 хувиар гэж өөрчлөх гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн О.Баасанхүү, Б.Пүрэвдорж нар үг хэлэв.

Зөвшөөрсөн: 2

Татгалзсан: 12

Бүгд: 14

          14.3 хувийн саналаар дэмжигдсэнгүй.

7.Улсын Их Хурлын гишүүн Б.Пүрэвдоржийн гаргасан, Тогтоолын төслийн 1 дүгээр зүйлийн 2 дахь хэсэгт заалт шинээр нэмэх:

Жижиг, дунд үйлдвэрлэлийг дэмжих зорилгоор Монгол Улсын сум бүрийн сум хөгжүүлэх санд 180 сая төгрөгийн санхүүжилт олгох гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн О.Баасанхүү, Б.Пүрэвдорж нар үг хэлэв.

Зөвшөөрсөн: 2

Татгалзсан: 12

Бүгд: 14

          14.3 хувийн саналаар дэмжигдсэнгүй.

Улсын Их Хурлын гишүүдээс гаргасан зарчмын зөрүүтэй саналын томьёоллоор санал хураалт явуулж дуусав.

*Аж ахуйн нэгжийн орлогын албан татвараас хөнгөлөх, чөлөөлөх тухай хуулийн төслийн талаарх зарчмын зөрүүтэй саналын томьёоллоор санал хураалт явуулав.*

**Б.Чойжилсүрэн:**1.Ажлын хэсгийн гаргасан, Хуулийн төслийн 1 дүгээр зүйлийн 2, 3 дугаар зүйлийн “2020 онд улс, орон нутгийн төсөв,” гэснийг төслөөс хасах гэсэн саналыг дэмжье гэсэн санал хураалт явуулъя.

Зөвшөөрсөн: 10

Татгалзсан: 4

Бүгд: 14

          71.4 хувийн саналаар дэмжигдлээ.

2.Ажлын хэсгийн гаргасан, Хуулийн төслийн 4 дүгээр зүйлийн “1, 2, 3 дугаар зүйлийг хэрэгжүүлэхтэй холбогдуулан гаргах тайлангийн маягт, дагаж мөрдөх журам, аргачлалыг” гэснийг “1, 2 дугаар зүйлийг хэрэгжүүлэх журмыг” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 5

Бүгд: 13

           61.5 хувийн саналаар дэмжигдлээ.

*Хувь хүний орлогын албан татвараас чөлөөлөх тухай хуулийн төслийн талаарх зарчмын зөрүүтэй саналын томьёоллоор санал хураалт явуулав*.

**Б.Чойжилсүрэн:** 1.Ажлын хэсгийн гаргасан, Хуулийн төслийн 2 дугаар зүйлийн 2.2 дахь заалтын “төрийн болон” гэсний өмнө “төрийн өмчийн их, дээд сургуулиас бусад” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 4

Бүгд: 13

          69.2 хувийн саналаар дэмжигдлээ.

2.Ажлын хэсгийн гаргасан, Хуулийн төслийн 2 дугаар зүйлийн 2.3 дахь заалтын “2020 онд улс, орон нутгийн төсөв,” гэснийг төслөөс хасч, мөн заалтын “гүйцэтгэсэн” гэснийг “гүйцэтгэж байгаа” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 4

Бүгд: 13

          69.2 хувийн саналаар дэмжигдлээ.

3.Ажлын хэсгийн гаргасан, Хуулийн төслийн 4 дүгээр зүйлийн “Энэ хуулийг хэрэгжүүлэхтэй холбогдуулан гаргах тайлангийн маягт, дагаж мөрдөх журам, аргачлалыг” гэснийг “энэ хуулийг хэрэгжүүлэх журмыг” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 4

Бүгд: 13

          69.2 хувийн саналаар дэмжигдлээ.

4.Улсын Их Хурлын гишүүн О.Баасанхүүгийн гаргасан, Төслийн 2 дугаар зүйлийн 2.1, 2.2 дахь хэсгийг төслөөс хасах гэсэн саналыг дэмжье гэсэн санал хураалт явуулъя.

Зөвшөөрсөн: 3

Татгалзсан: 10

Бүгд: 13

          23.1 хувийн саналаар дэмжигдсэнгүй.

*Нийгмийн даатгалын шимтгэлээс чөлөөлөх, ажилгүйдлийн даатгалын сангаас дэмжлэг үзүүлэх тухай хуулийн төслийн талаарх зарчмын зөрүүтэй саналын томьёоллоор санал хураалт явуулав.*

**Б.Чойжилсүрэн:**1.Ажлын хэсгийн гаргасан, Хуулийн төслийн 1 дүгээр зүйлийн 1.2 дахь заалтын “төрийн болон” гэсний өмнө “төрийн өмчийн их, дээд сургуулиас бусад” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 5

Бүгд: 13

          61.5 хувийн саналаар дэмжигдлээ.

2.Ажлын хэсгийн гаргасан, Хуулийн төслийн 1 дүгээр зүйлийн 1.3 дахь заалтын “2020 онд улсын болон орон нутгийн төсөв,” гэснийг төслөөс хасах гэсэн саналыг дэмжье гэсэн санал хураалт явуулъя.

Зөвшөөрсөн: 7

Татгалзсан: 6

Бүгд: 13

          53.8 хувийн саналаар дэмжигдлээ.

3.Ажлын хэсгийн гаргасан, Хуулийн төслийн 3 дугаар зүйлийн “зогссон” гэсний дараа “болон 2020 оны 2, 3 дугаар сарын үйл ажиллагааны борлуулалтын орлого нь өмнөх оны мөн үеэс 50 ба түүнээс дээш хувиар буурсан” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 7

Татгалзсан: 6

Бүгд: 13

          53.8 хувийн саналаар дэмжигдлээ.

4.Улсын Их Хурлын гишүүн О.Баасанхүүгийн гаргасан, Төслийн 1 дүгээр зүйлийн дараах хуулийн этгээдэд ажиллаж байгаа даатгуулагчаас бусад гэсэн ангилалд хамрагдах 1.1, 1.2 дахь хэсгийг төслөөс хасах гэсэн саналыг дэмжье гэсэн санал хураалт явуулъя.

Зөвшөөрсөн: 3

Татгалзсан: 10

Бүгд: 13

          23.1 хувийн саналаар дэмжигдсэнгүй.

*Гаалийн албан татвараас чөлөөлөх тухай хуулийн төслийн талаарх зарчмын зөрүүтэй саналын томьёоллоор санал хураалт явуулав.*

**Б.Чойжилсүрэн**:1.Ажлын хэсгээс гаргасан, Хуулийн төслийн 2 дугаар зүйлийн “1 дүгээр зүйлд заасан эм, эмнэлгийн хэрэгсэл, тоног төхөөрөмж, ариутгал, халдваргүйжүүлэлтийн бодис, амны хаалтын жагсаалтыг” гэснийг “1 дүгээр зүйлд заасан барааны жагсаалтыг” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 5

Бүгд: 13

          61.5 хувийн саналаар дэмжигдлээ.

*Нэмэгдсэн өртгийн албан татвараас чөлөөлөх тухай хуулийн төслийн талаарх зарчмын зөрүүтэй саналын томьёоллоор санал хураалт явуулав.*

**Б.Чойжилсүрэн**:1.Ажлын хэсгийн гаргасан, Хуулийн төслийн 2 дугаар зүйлийн “1 дүгээр зүйлд заасан эм, эмнэлгийн хэрэгсэл, тоног төхөөрөмж, ариутгал, халдваргүйжүүлэлтийн бодис, амны хаалтын жагсаалтыг” гэснийг “1 дүгээр зүйлд заасан барааны жагсаалтыг” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 7

Татгалзсан: 6

Бүгд: 13

53.8 хувийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Н.Амарзаяа Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 17 цаг 45 минутад хэлэлцэж дуусав.*

***Хоёр.Гаалийн албан татвараас чөлөөлөх тухай, Нэмэгдсэн өртгийн албан татвараас чөлөөлөх тухай хуулийн төсөл /****Засгийн газар 2020.04.02-ны өдөр өргөн мэдүүлсэн****, анхны хэлэлцүүлэг/***

Хэлэлцэж буй асуудалтай холбогдуулан Улсын Их Хурлын гишүүн, Хүнс, хөдөө аж ахуй, хөнгөн үйлдвэрийн сайд Ч.Улаан, Хүнс, хөдөө аж ахуй, хөнгөн үйлдвэрийн яамны Газар тариалангийн хөгжлийн бодлого, зохицуулалтын дарга Ц.Болорчулуун, мөн яамны Хүнсний үйлдвэрийн хөгжлийн бодлого, зохицуулалтын газрын дарга Т.Гантогтох, Сангийн яамны Орлогын хэлтсийн дарга Б.Тэлмүүн, Гаалийн ерөнхий газрын Татварын орлогын газрын дарга Я.Эрдэнэчимэг нар оролцов.

Хуралдаанд Улсын Их Хурлын Төсвийн байнгын хорооны ажлын албаны ахлах зөвлөх Ц.Батбаатар, зөвлөх Б.Гандулам, референт Г.Нарантуяа нар байлцав.

*Гаалийн албан татвараас чөлөөлөх тухай хуулийн төслийн талаар зарчмын зөрүүтэй саналын томьёоллоор санал хураалт явуулав.*

**Б.Чойжилсүрэн:** Улсын Их Хурлын гишүүн Ч.Хүрэлбаатарын гаргасан, Төслийн З дугаар зүйлд тусгагдсан хууль хэрэгжих хугацааг “энэ хуулийг 2020 оны 2 дугаар сарын 19-ний өдрөөс 6 дугаар сарын 30-ны өдрийг хүртэл хугацаанд дагаж мөрдөнө” гэж өөрчлөх гэсэн саналыг дэмжье гэсэн санал хураалт явуулъя.

Улсын Их Хурлын гишүүн Ч.Хүрэлбаатар саналаа тайлбарлав.

Зөвшөөрсөн: 8

Татгалзсан: 5

Бүгд: 13

61.5 хувийн саналаар дэмжигдлээ.

*Нэмэгдсэн өртгийн албан татвараас чөлөөлөх тухай хуулийн төслийн талаарх зарчмын зөрүүтэй саналын томьёоллоор санал хураалт явуулав.*

**Б.Чойжилсүрэн**: Улсын Их Хурлын гишүүн Ч.Хүрэлбаатарын гаргасан, Төслийн З дугаар зүйлд тусгагдсан хууль хэрэгжих хугацааг “энэ хуулийг 2020 оны 2 дугаар сарын 19-ний өдрөөс 6 дугаар сарын 30-ны өдрийг хүртэл хугацаанд дагаж мөрдөнө” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 5

Бүгд: 13

61.5 хувийн саналаар дэмжигдлээ.

**Б.Чойжилсүрэн:**Улсын Их Хурлын гишүүн Ч.Улааны гаргасан, Хуулийн төслийн 1 дүгээр зүйлийн “импортлоход” гэсний дараа “мөн үндэсний үйлдвэрлэлийг дэмжих зорилгоор дотоодод үйлдвэрлэсэн ургамлын тосыг тус тус” гэж нэмэх гэсэн саналыг дэмжье гэсэн санал хураалт явуулъя.

Улсын Их Хурлын гишүүн Ч.Улаан саналаа тайлбарлав.

Зөвшөөрсөн: 8

Татгалзсан: 5

Бүгд: 13

61.5 хувийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Б.Баттөмөр Улсын Их Хурлын чуулганы нэгдсэн хуралдаанд танилцуулахаар тогтов.

    *Уг асуудлыг 17 цаг 52 минутад хэлэлцэж дуусав.*

  Хуралдаан 1 цаг 11 минут үргэлжилж, 19 гишүүнээс 15 гишүүн ирж, 79.0 хувийн ирцтэйгээр 17 цаг 52 минутад өндөрлөв.

Тэмдэглэлтэй танилцсан:

ТӨСВИЙН БАЙНГЫН

ХОРООНЫ ДАРГА Б.ЧОЙЖИЛСҮРЭН

Тэмдэглэл хөтөлсөн:

ПРОТОКОЛЫН АЛБАНЫ

ШИНЖЭЭЧ Д.ЦЭНДСҮРЭН

**МОНГОЛ УЛСЫН ИХ ХУРЛЫН 2020 ОНЫ ХАВРЫН ЭЭЛЖИТ ЧУУЛГАНЫ**

**ТӨСВИЙН БАЙНГЫН ХОРООНЫ 04 ДҮГЭЭР САРЫН 08-НЫ ӨДӨР**

**/ЛХАГВА ГАРАГ/-ИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Б.Чойжилсүрэн**: Гишүүдийн ирц бүрдсэн тул Байнгын хорооны 2020 оны 04 дүгээр сарын 8-ны өдрийн хуралдаан нээснийг мэдэгдье.

Байнгын хорооны хуралдаанаар хэлэлцэх асуудлыг танилцуулъя.

1.“Коронавируст халдвар /COVID-19/-ын цар тахлын үед иргэдийн эрүүл мэнд, орлогыг хамгаалах, ажлын байрыг хадгалах, эдийн засгийг идэвхжүүлэх багц арга хэмжээний тухай” Улсын Их Хурлын тогтоолын төсөл болон хамт өргөн мэдүүлсэн Аж ахуйн нэгжийн орлогын албан татвараас хөнгөлөх, чөлөөлөх тухай, Хувь хүний орлогын албан татвараас чөлөөлөх тухай, Гаалийн албан татвараас чөлөөлөх тухай, Нэмэгдсэн өртгийн албан татвараас чөлөөлөх тухай, Татварын алданги, торгуулиас чөлөөлөх тухай, Нийгмийн даатгалын шимтгэлээс чөлөөлөх, ажилгүйдлийн даатгалын сангаас дэмжлэг үзүүлэх тухай, Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай, Олон Улсын гэрээний тухай хуульд нэмэлт оруулах тухай хуулийн төслүүд /Засгийн газар 2020.04.02-ны өдөр өргөн мэдүүлсэн, анхны хэлэлцүүлэг/.

2.Гаалийн албан татвараас чөлөөлөх тухай, Нэмэгдсэн өртгийн албан татвараас чөлөөлөх тухай хуулийн төсөл /Засгийн газар 2020.04.02-ны өдөр өргөн мэдүүлсэн, анхны хэлэлцүүлэг/ гэсэн ийм 2 асуудлыг хэлэлцэхээр санал оруулж байна.

Хэлэлцэх асуудалтай холбогдуулан саналтай гишүүд байна уу? Алга байна. Хэлэлцэх асуудлаа баталъя.

Нэгдүгээр асуудлаа хэлэлцэж эхэлье.

***Нэг.“Коронавируст халдвар /COVID-19/-ын цар тахлын үед иргэдийн эрүүл мэнд, орлогыг хамгаалах, ажлын байрыг хадгалах, эдийн засгийг идэвхжүүлэх багц арга хэмжээний тухай” Улсын Их Хурлын тогтоолын төсөл болон хамт өргөн мэдүүлсэн Аж ахуйн нэгжийн орлогын албан татвараас хөнгөлөх, чөлөөлөх тухай, Хувь хүний орлогын албан татвараас чөлөөлөх тухай, Гаалийн албан татвараас чөлөөлөх тухай, Нэмэгдсэн өртгийн албан татвараас чөлөөлөх тухай, Татварын алданги, торгуулиас чөлөөлөх тухай, Нийгмийн даатгалын шимтгэлээс чөлөөлөх, ажилгүйдлийн даатгалын сангаас дэмжлэг үзүүлэх тухай, Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай, Олон Улсын гэрээний тухай хуульд нэмэлт оруулах тухай хуулийн төслүүд /Засгийн газар 2020.04.02-ны өдөр өргөн мэдүүлсэн, анхны хэлэлцүүлэг/.***

Ажлын хэсэг хүрэлцэн ирсэн байгаа. Сангийн сайд Ч.Хүрэлбаатар, Сангийн яамны Хөгжлийн санхүүжилтийн газрын дарга И.Батхүү, мөн яамны Орлогын хэлтсийн дарга Б.Тэлмүүн, Зарлагын хэлтсийн дарга М.Санжаадорж, Хөдөлмөр, нийгмийн хамгааллын яамны Бодлого төлөвлөлтийн газрын дарга А.Хишигбаяр гэсэн ийм ажлын хэсэг байгаа юм байна.

Хуулийн төсөлтэй холбогдуулан асуулт асуух гишүүд байна уу? Алга байна.

Одоо анхны хэлэлцүүлэг учраас шууд санал хурааж эхэлье.

Ажлын хэсгийн ахлагчаар миний бие байгаа. Гишүүдэд: Улсын Их Хурлын гишүүн Жавхлан, Оюунхорол, Тогтохсүрэн, Д.Эрдэнэбат, Ж.Эрдэнэбат гэсэн ийм ажлын хэсэг хуралдсан. Ажлын хэсэг хуралдаад та бүхэнд саналын томьёолол оруулж байна.

”Коронавируст халдвар /COVID-19/-ын цар тахлын үед иргэдийн эрүүл мэнд, орлогыг хамгаалах, ажлын байрыг хадгалах, эдийн засгийг идэвхжүүлэх багц арга хэмжээний тухай” Улсын Их Хурлын тогтоолын төсөлд оруулах зарчмын зөрүүтэй саналын томьёоллоор санал хураалт явуулъя.

1.Тогтоолын төслийн 1 дэх заалтын 2.а.2 дахь дэд заалтын “төрийн болон” гэсний өмнө “төрийн өмчийн их, дээд сургуулиас бусад” гэж нэмэх;

Санал гаргасан: Ажлын хэсэг.

Санал хураалт явуулъя.

Санал хураалтад 12 гишүүн оролцож, 66.7 хувийн саналаар санал дэмжигдлээ.

2.Тогтоолын төслийн 1 дэх заалтын 2.а.3 дахь дэд заалтын “2020 онд улс, орон нутгийн төсөв,” гэснийг төслөөс хасч, мөн дэд заалтын “гүйцэтгэсэн” гэснийг “гүйцэтгэж байгаа” гэж өөрчлөх;

Санал гаргасан: Ажлын хэсэг.

Санал хураалт явуулъя.

Санал хураалтад 12 гишүүн оролцож, 50.0 хувийн саналаар санал дэмжигдсэнгүй.

Техникийн гэмтэл гарсан учраас энэ санал хураалтыг хүчингүй болгоё гэсэн саналаар санал хураалт явуулъя.

Санал хураалтад 13 гишүүн оролцож, 53.8 хувийн саналаар санал дэмжигдлээ.

Санал хураалт хүчингүй болсон учраас 2 дахь саналаар дахин санал хураалт явуулъя.

Санал гаргасан: Ажлын хэсэг.

Санал хураалт явуулъя.

Санал хураалтад 12 гишүүн оролцож, 9 гишүүн дэмжиж, 75.0 хувийн саналаар санал дэмжигдлээ.

3.Тогтоолын төслийн 1 дэх заалтын 2.б дэх дэд заалтын “зогссон” гэсний дараа “болон 2020 оны 2, 3 дугаар сарын үйл ажиллагааны борлуулалтын орлого нь өмнөх оны мөн үеэс 50 ба түүнээс дээш хувиар буурсан” гэж нэмэх;

Санал гаргасан: Ажлын хэсэг.

Санал хураалт явуулъя.

Оюунхорол гишүүн асууя.

**Д.Оюунхорол**: Гишүүдийнхээ өдрийн амгаланг айлтгая. Манай Байнгын хороон дээр энэ тогтоолын төслийн 1 дэх заалтын 2.б.дэд заалт дээр Мөнх-Оргил гишүүн албан ёсны саналыг Төсвийн байнгын хороон дээр ярьж санал хураалгаж өгөөч гэсэн юм. Энэ нь сая Чойжилсүрэн гишүүний ярьж байгаа томьёоллын саналтай ижилдүү санал. Тэгэхдээ төслийн 1 дэх заалтын 2.б дэд заалтын даатгуулагч мөн Монгол Улсын иргэн гэсний дараа эсхүл Хөдөлмөрийн тухай хуулийн 56 дугаар зүйлийн 56.2-т заасны дагуу ажилтанд сул зогссоны олговор олгосон аж ахуйн нэгжид гэж нэмбэл ямар вэ гэж ийм томьёоллоор санал бичиж өгсөн юм. Тийм учраас би саналын томьёоллыг нь өгье. Мөнх-Оргил гишүүн үүнийгээ өөрөө их дэлгэрэнгүй ярьсан. Өнөөдөр эдийн засаг хямарч байгаа үед олон аж ахуйн нэгжүүдийг дампуурах, хаалгаа барих энэ асуудал нэлээн хурдтай явж байгаа учраас үүнийг хааж, болгоомжилсон ийм шийдвэрийг гаргачихвал энэ бол хуулийн хувьд Хөдөлмөрийн хуультайгаа нийцсэн зөв шийдвэр болох юм гэж үзэж байна.

**Б.Чойжилсүрэн**: Оюунхорол гишүүн ээ, наадах чинь энэ ажлын хэсгийн санал хоёр зарчмын зөрүүтэй саналаас ялгагдаж байгаа учраас төгсгөлд нь та саналаа уншаад санал хураалгая.

3.Тогтоолын төслийн 1 дэх заалтын 2.б дэх дэд заалтын “зогссон” гэсний дараа “болон 2020 оны 2, 3 дугаар сарын үйл ажиллагааны борлуулалтын орлого нь өмнөх оны мөн үеэс 50 ба түүнээс дээш хувиар буурсан” гэж нэмэх;

Санал гаргасан: Ажлын хэсэг. Дэмжье гэснээр санал хураалт явуулъя. Гараа өргөж санал хураалт явуулъя.

Санал хураалтад 12 гишүүн оролцож, 9 гишүүн дэмжиж, 75.0 хувийн саналаар санал дэмжигдлээ.

4.Тогтоолын төслийн 1 дэх заалтын 3.а.2 дахь дэд заалтын “төрийн болон” гэсний өмнө “төрийн өмчийн их, дээд сургуулиас бусад” гэж нэмэх;

Санал гаргасан: Ажлын хэсэг. Дэмжье гэснээр санал хураалт явуулъя. Гараа өргөж санал хураалт явуулъя.

Санал хураалтад 12 гишүүн оролцож, 9 гишүүн дэмжиж, 75.0 хувийн саналаар санал дэмжигдлээ.

Одоо цахимаар санал хураалт явуулна. Техникийн саатал арилсан байна.

5.Тогтоолын төслийн 1 дэх заалтын 3.а.3 дахь дэд заалтын “2020 онд улсын болон орон нутгийн төсөв,” гэснийг төслөөс хасах;

Санал гаргасан: Ажлын хэсэг. Санал хураалтыг цахимаар явуулъя.

Санал хураалтад 12 гишүүн оролцож, 9 гишүүн дэмжиж, 75.0 хувийн саналаар санал дэмжигдлээ.

Одоо ингээд тогтоолын төсөл дэх ажлын хэсгийн санал хураалт дууссан. Байнгын хороодын саналаар санал хураалт явуулъя.

Нийгмийн бодлого, боловсрол, соёл, шинжлэх ухааны байнгын хорооны дэмжсэн санал:

1.Төслийн 1 дэх заалтын 2.а.2 дэд заалтын “төрийн болон” гэсний өмнө “төрийн өмчит их, дээд сургуулиас бусад” гэж нэмэх.

Энэ санал хураагдчихсан. Уншаад протоколд тэмдэглүүлье.

2.Төслийн 1 дэх заалтын 3.а.2 дахь дэд заалтын “төрийн болон” гэсний өмнө “төрийн өмчийн их, дээд сургуулиас бусад” гэж нэмэх;

Бас санал хураагдсан байна. Ажлын хэсгийн санал болоод хураагдсан.

Эдийн засгийн байнгын хорооны санал, дүгнэлтийг Улсын Их Хурлын гишүүн Б.Баттөмөр танилцуулна.

**Б.Баттөмөр**: Короновируст халдварын цар тахлын үед иргэдийн эрүүл мэнд, орлогыг хамгаалах, ажлын байрыг хадгалах, эдийн засгийг идэвхжүүлэх багц арга хэмжээний тухай Улсын Их Хурлын тогтоолын төслийн анхны хэлэлцүүлгийг явуулсан талаарх Эдийн засгийн байнгын хорооны санал, дүгнэлт.

Байнгын хорооны дарга, эрхэм гишүүд ээ

Монгол Улсын Засгийн газраас 2020 оны 04 дүгээр сарын 02-ны өдөр Улсын Их Хуралд өргөн мэдүүлсэн Короновируст халдварын цар тахлын үед иргэдийн эрүүл мэнд, орлогыг хамгаалах, ажлын байрыг хадгалах, эдийн засгийг идэвхжүүлэх багц арга хэмжээний тухай Улсын Их Хурлын тогтоолын төслийн хэлэлцэх эсэх асуудлыг Улсын Их Хурлын 2020 оны 04 дүгээр сарын 07-ны өдрийн нэгдсэн хуралдаанаар хэлэлцэж, анхны хэлэлцүүлэгт бэлтгүүлэхээр холбогдох Байнгын хороонд шилжүүлсэн билээ.

Эдийн засгийн байнгын хороо 2020 оны 04 дүгээр сарын 08-ны өдрийн хуралдаанаараа дээрх тогтоолын төслийн анхны хэлэлцүүлгийг хийлээ.

Хэлэлцүүлгийн явцад Улсын Их Хурлын гишүүн Бат-Эрдэнэ, Дэлгэрсайхан, Оюунчимэг, Тэрбишдагва нар үндэсний аюулгүй байдлыг хангах, импортын бүтээгдэхүүнийг орлох, дотоодын хүнсний хангамжийг сайжруулах зорилгоор үндэсний үйлдвэрлэгчдээ дэмжих, жижиг, дунд үйлдвэрлэлийг хөгжүүлэх сангийн хөрөнгийг нэмэгдүүлэх, иж бүрэн цогц арга хэмжээний төлөвлөгөө гаргаж ажиллах, Улсын Их Хурлын гишүүн Д.Тэрбишдагва сахилга, дэг журам, хариуцлагын тогтолцоог дээшлүүлэх, эдийн засгийн сөрөг үр дагавраас сэргийлэх арга хэмжээг улам эрчимжүүлэх зэрэг санал гаргасныг хуралдаанд оролцсон гишүүдийн олонх нь дэмжлээ.

Улсын Их Хурлын гишүүн Эрдэнэбат бизнесийн зээлт олголт, дахин санхүүжилт хийх боломжоор хангах зорилгоор улсын төсөвт хөрөнгө оруулалт хэлбэрээр чухал шаардлагагүй хөрөнгө оруулалтыг тэвчиж банкны системийн З хувьтай тэнцэх хэмжээний зээлийн шугамын эрхийг банкуудад нээж өгөх. Ипотекийн зээл, зээлийн хүү болон үндсэн төлбөрийг нь 12 сарын хугацаанд царцааж, мөн хугацаагаар зээлийн төлөлтийг сунгах санал гаргасныг хуралдаанд оролцсон гишүүдийн олонх дэмжээгүй.

Монгол Улсын Их Хурлын чуулганы хуралдааны дэгийн тухай хуулийн 21 дүгээр зүйлийн 21.2-т заасны дагуу санал, дүгнэлтүүдийг зарчмын зөрүүтэй саналын томьёоллын хамт Төсвийн байнгын хороонд хүргүүлэхээр тогтлоо.

Улсын Их Хурлын эрхэм гишүүд ээ,

Монгол Улсын Засгийн газраас өргөн мэдүүлсэн Короновируст халдварын цар тахлын үед иргэдийн эрүүл мэнд, орлогыг хамгаалах, ажлын байрыг хадгалах, эдийн засгийг идэвхжүүлэх багц арга хэмжээний тухай Улсын Их Хурлын тогтоолын төслийн анхны хэлэлцүүлэг явуулсан талаарх Эдийн засгийн байнгын хорооны санал, дүгнэлтийг хэлэлцэн шийдвэрлэж, зарчмын зөрүүтэй саналын томьёоллоор санал хурааж өгөхийг та бүхнээс хүсье.

Анхаарал тавьсанд баярлалаа.

**Б.Чойжилсүрэн**: Баттөмөр гишүүнд баярлалаа.

Эдийн засгийн байнгын хорооноос ирүүлсэн саналаар санал хураалт явуулъя.

Тогтоолын төслийн 1 дэх заалтын 4 дэх дэд заалтад доор дурдсан агуулгатай дэд заалт нэмэх:

“г.хүнсний аюулгүй байдлыг хангах, импортын бүтээгдэхүүнийг орлох, дотоодын хүнсний хангамжийг сайжруулах зорилгоор үндэсний үйлдвэрлэгчдээ дэмжих, жижиг, дунд үйлдвэрлэлийг хөгжүүлэх сангийн хөрөнгийг нэмэгдүүлэх иж бүрэн цогц арга хэмжээний төлөвлөгөө гаргаж ажиллах.

Санал гаргасан: Улсын Их Хурлын гишүүн Ж.Бат-Эрдэнэ, Б.Дэлгэрсайхан, М.Оюунчимэг, Д.Тэрбишдагва. Эдийн засгийн байнгын хороо дэмжсэн.

Дэмжье гэсэн саналаар санал хураалт явуулъя.

Санал хураалтад 13 гишүүн оролцож, 8 гишүүн дэмжиж, 61.5 хувийн саналаар санал дэмжигдлээ.

2.Тогтоолын төслийн 1 дэх заалтын 4 дэх дэд заалтад доор дурдсан агуулгатай дэд заалт нэмэх:

Сахилга, дэг журам, хариуцлагын тогтолцоог дээшлүүлэх, эдийн засгийн сөрөг үр дагавраас сэргийлэх арга хэмжээг улам эрчимжүүлэх.

Санал гаргасан: Улсын Их Хурлын гишүүн Д.Тэрбишдагва. Эдийн засгийн байнгын хороо дэмжсэн.

Дэмжье гэсэн саналаар санал хураалт явуулъя.

Санал хураалтад 13 гишүүн оролцож, 9 гишүүн дэмжиж, 69.2 хувийн саналаар санал дэмжигдлээ.

Эдийн засгийн байнгын хорооны дэмжээгүй санал:

1.Тогтоолын төслийн 1 дэх заалтын 2 дахь дэд заалтад доор дурдсан агуулгатай дэд заалт нэмэх:

“г. ипотекийн зээл, зээлийн хүү болон үндсэн төлбөрийг нь 12 сарын хугацаанд царцааж, мөн хугацаагаар зээлийн эргэн төлөлтийг сунгах.

Санал гаргасан: Улсын Их Хурлын гишүүн Д.Эрдэнэбат.

Дэмжье гэсэн саналаар санал хураалт явуулъя.

Санал хураалтад 13 гишүүн оролцож, 4 гишүүн дэмжиж, 30.8 хувийн саналаар санал дэмжигдсэнгүй.

2.Тогтоолын төслийн 1 дэх заалтын 4 дэх дэд заалтад доор дурдсан агуулгатай дэд заалт нэмэх:

Бизнесийн зээлт олголт, дахин санхүүжилт хийх боломжоор хангах зорилгоор улсын төсөвт хөрөнгө оруулалт хэлбэрээр чухал шаардлагагүй хөрөнгө оруулалтыг тэвчиж банкны системийн З хувьтай тэнцэх хэмжээний зээлийн шугамын эрхийг банкуудад нээж өгөх.

Санал гаргасан: Улсын Их Хурлын гишүүн Д.Эрдэнэбат.

Дэмжье гэсэн саналаар санал хураалт явуулъя.

Санал хураалтад 13 гишүүн оролцож, 1 гишүүн дэмжиж, 7.7 хувийн саналаар санал дэмжигдсэнгүй.

Нарантуяа гишүүн саналуудаа тайлбарлаж унших юм байна. Нарантуяа гишүүний микрофоныг өгье.

**З.Нарантуяа**: Баярлалаа. Тогтоолын төслийн 1 дүгээр зүйлийн 1.в.заалт болгож шинээр нэмэх:

Хүний амь нас, эрүүл мэнд, аюулгүй байдлыг хамгаалах, эдийн засгийг идэвхжүүлэх, ажлын байрыг хамгаалах нэмэлт санхүүгийн эх үүсвэрийг бүрдүүлэх зайлшгүй шаардлага тулгарсан тохиолдолд Монгол Улсын 2020 оны төсвийн тухай хуульд заасан төсвийн урсгал болон хөрөнгө оруулалтын зардлаас тэвчиж болох зардлуудыг хасах, хэмнэлт хийх арга хэмжээ авах гэсэн заалтыг нэмж оруулж байна.

**Б.Чойжилсүрэн:** Нарантуяа гишүүний саналыг дэмжье. Нарантуяа гишүүнд саналаа тайлбарлах 1 минутыг нэмж өгье.

**З.Нарантуяа**: Одоогийн тогтоолд төсөвт тодотгол хийхгүйгээр байгаа хэмжээнд нь зохицуулаад энэ арга хэмжээгээ авъя. Тодорхой хуулиудад өөрчлөлт оруулаад, хөнгөлөлт, чөлөөлөлтийг эдлүүлье. Торгууль алдангиас чөлөөлье гэж байгаа. Тэгээд хэрэгжүүлээд явж байтал зайлшгүй нэмэлт, санхүүгийн эх үүсвэр гараад ирвэл ямар ч байсан бид төсвөө эргэж харж, тэвчиж болох, хэмнэж болох тэр зүйлийг нь тэвчих, хэмнэх ийм арга хэмжээг ав гэдэг энэ чиглэлийг Улсын Их Хурлаас Засгийн газарт өгөх нь зүйтэй гэж үзэж байгаа учраас энэ заалтыг нэмж байгаа.

**Б.Чойжилсүрэн:** Хүрэлбаатар сайдын микрофоныг өгье.

**Ч.Хүрэлбаатар**: Нарантуяа гишүүн болохоор хөрөнгө оруулалтыг хасаад урсгал зардал уруу шилжүүлье гэж хэлж байна. Энэ ямар нэгэн боломжгүй л дээ, хуулиараа төсөв тодотгох нөхцөл үүсдэг. Ер нь Засгийн газар яг одоогийн мөрдөгдөж байгаа төсвийн хуулийнхаа хүрээнд тэвчиж болох зардлуудаа тэвчээд, холбогдох зохицуулалтаа хийгээд ажиллаад явж байгаа. Тэгэхээр энэ санал зарчмын буруу л санал байна. Дэмжээд хэрэггүй байхаа.

**Б.Чойжилсүрэн**: Нарантуяа гишүүний саналыг уншсан томьёоллоор нь дэмжье гэдгээр санал хураалт явуулъя.

Санал хураалт.

Санал хураалтад 13 гишүүн оролцож, З гишүүн дэмжиж, 23.1 хувийн саналаар дэмжигдсэнгүй.

Нарантуяа гишүүний 2 дахь санал байна. Нарантуяа гишүүний микрофоныг өгье.

**З.Нарантуяа**: Тогтоолын төслийн 1.4-т, эдийн засгийг идэвхжүүлэх чиглэлээр авах гэж байгаа З арга хэмжээ үнэхээр хангалтгүй байгаа. Эдийн засгийг идэвхжүүлэхэд. Тийм учраас энэ 4-т “г, д” гэсэн хоёр заалт нэмэх санал оруулж байгаа.

“г”.дотоодын аж ахуйн нэгжүүдэд үйл ажиллагааныхаа урсгал зардлыг санхүүжүүлэхэд нь дэмжлэг үзүүлэх цогц арга хэмжээг Монголбанктай хамтарч авах”. Одоо олон аж ахуйн нэгжүүд урсгал зардлаа санхүүжүүлэхэд үнэхээр хүндрэлтэй болчихсон байгаа. Үнэхээр бодитойгоор дэмжлэг үзүүлье гэвэл ингэж дэмжлэг үзүүлэх цаг болсон.

2.Хөдөө аж ахуйн салбар малчдад баахан горьдлого төрүүлсэн. Бүх малчид 1 кг ноолуураа 100 мянгаар өгнө гээд хүлээлттэй байгаа. Тийм учраас энэ ноолуурыг худалдаж авах компаниуд үнэхээр тийм үнээр аваад цаашаа бүтээгдэхүүн хийгээд зарах боломжгүй байгаа учраас энэ ноолуурын худалдан авалтыг дэмжиж, малчдаас ноолуур худалдаж авах аж ахуйн нэгжүүдийн үйл ажиллагааны зардлыг санхүүжүүлэх арга хэмжээг Монголбанктай хамтран авч “ноолуур” хөтөлбөр хэрэгжүүлэх гэж тодорхой оруулж өгмөөр байна.

**Б.Чойжилсүрэн**: Нарантуяа гишүүнд баярлалаа. Хүрэлбаатар гишүүн асууя.

**Ч.Хүрэлбаатар**: Нарантуяа гишүүний саналтай холбогдуулан асууя. Монголбанктай хамтар гээд байдаг. 2 тусдаа байгууллага шүү дээ. Одоо компаниудын урсгал зардлыг эндээс өг гэдэг чинь буруу л болов уу даа. Би бол буруу гэж хэлмээр байна.

**Б.Чойжилсүрэн**: Нарантуяа гишүүн саналаа тодруулъя.

**З.Нарантуяа**: Өчигдөр Улаан сайд тайлбарласан. Нийт 10 мянган тонн ноолуурыг худалдаж авах ёстой, малчдын гар дээр бэлтгэгддэг. Бид нарын 300 тэрбум төгрөг маань 3 мянгыг л авах хэмжээнийх гэсэн. Тэгээд аваад авсан ноолуураа яах вэ гэхээр үндэсний үйлдвэрүүдээрээ ямар ч байсан угаалгана, самнуулна гэсэн. Тэгэхээр энэ ажлыг хийх гэж байгаа компаниудад бас зардал хэрэгтэй. Энэ компаниуд чинь гадаад зах зээлийн нийлүүлэлтийн орчин нь муудсан үед үүнийг авч угаахад дахиад нэмэлт зардал гарах гэж байгаа шүү дээ. Тэгээд үүнийгээ тооцож, үүнд дэмжлэг үзүүлэхгүй бол хичнээн зах зээлийнхээ зарчмаар явна, гадаадын хөрөнгө оруулагч нар худалдаж авна гэж найдаад, бодитойгоор энэ чинь боломжгүй зүйл болчихсон учраас үнэхээр л эдийн засгийг эрчимжүүлэх арга хэмжээг авъя гэж байгаа бол эрчимжүүлэхэд тус нэмэр болох заалтуудыг нь энд оруулна уу гэхээс биш, зүгээр үйл ажиллагаа явуулж байгаа аж ахуйн нэгжүүдийн хэвийн явуулах үйл ажиллагааг нь дэмжих боломж олгоно.

**Б.Чойжилсүрэн**: Нарантуяа гишүүнд баярлалаа. Нарантуяа гишүүн ээ, та “г”, “д” заалтуудыг нэмье гэж байгаа юм байна. Тэгэхдээ та саналын томьёоллоо нэг уншсан. Тэгэхээр нэг хураалгах юм байна тийм үү? Тус тусдаа хураалгах юм уу? Цугт нь нэг хураалгах юм уу? Хоёр тусад нь хураая.

“г” заалт нэмэх:

Дотоодын аж ахуйн нэгжүүдэд үйл ажиллагааныхаа урсгал зардлыг санхүүжүүлэхэд нь дэмжлэг үзүүлэх цогц арга хэмжээг Монголбанктай хамтарч авах гэсэн саналыг дэмжье гэсэн санал хураалт явуулъя.

Санал хураалтад 13 гишүүн оролцож, 1 гишүүн дэмжиж, 7.7 хувийн саналаар дэмжигдсэнгүй.

“д” заалт нэмэх:

Ноолуурын худалдан авалтыг дэмжиж, малчдаас ноолуур худалдаж авах аж ахуйн нэгжүүдийн үйл ажиллагааны зардлыг санхүүжүүлэх арга хэмжээг Монголбанктай хамтран авч “ноолуур” хөтөлбөр хэрэгжүүлэх.

Баасанхүү гишүүн асууя.

**О.Баасанхүү**: Энэ мөнгө хэвлэе гээд байгаа юм уу? Нөгөө 300 тэрбумыг манай ах нар дээгүүрээ яриад компанидаа өгье гэсэн юм. Би болохоор мөнгө нь байгаа бол малчдад нь нөхөн төлбөр байдлаар 50-ыг данс уруу нь хийгээд 100 болгоод өгчихье гэсэн миний санал юм. Та бол Монголбанкинд мөнгө хэвлээд, би мөнгө хэвлэдэг машин байдаг гээд итгэчихсэн байгаа шүү дээ. Уг нь баян хүн биш, ядуу хүн тэр машиныг аваад гэртээ хэвлээд сууж баймаар байна л даа, хууль гаргаад л болоо. Ийм хошин гэдэг юм уу? Тийм байдал үүсгэчхээд байгаа. Хамаагүй ярьж байж ахынхаа эсрэг дуугарав аа? Том ахын эсрэг дуугарав? Том ах бол хэцүү байгаа, том ах бол аймаар байгаа. Хэн гэдгийг мэдэж байгаа шүү дээ. Хэн юм бэ гэж сая хэн асуусан бэ? Тэр хүнд би тодорхой хариулчихъя. Та нар мэдэж байгаа шүү дээ, ЖДҮ-чид, 60 тэрбум ч бай, өнөөдөр бүгдээрээ төмсөгдүүлчхээд, ах гурилгүй байж болохгүй, ах ноолуургүй байж болохгүй. Ах хатуу байгаа шүү дээ.

Би бол компанийг дэмжихээсээ илүү хувь хүнийг дэмжээч ээ, малчдаа дэмжээчээ. Малчдын гар дээр тэр 300 тэрбумыг нь май гээд гарт нь хэдэн төгрөг байдаг юм бэ? 30 мянга байдаг юм уу? 100 мянга, 300 мянга байдаг юм уу? Сая төгрөг байдаг юм уу өгчхөөч ээ.Тэд нар нь очоод ирэх жилийн сургалтын төлбөрийг нь төлөөч ээ гэж байгаа юм. Таны яриад байгаа саналаар бол Монголбанктай нийлчихье ээ. Сангийн яамны мөнгийг гаргаад яах вэ? Монголбанк сайхан мөнгийг нь хэвлээд өгчихье гэж байна. Тэгвэл би аргачлал нь хаана байна вэ гэдгийг асуух гээд байна, зөв үү?

**Б.Чойжилсүрэн:** Нарантуяа гишүүн саналаа тайлбарлаж, Баасанхүү гишүүний асуултад хариулъя.

**О.Баасанхүү**: Баасанхүү гишүүн юм болгоныг улс төржүүлдэг болохоороо яаж тайлбарлаж байгааг би мэдэхгүй. Би яг эдийн засгийг эрчимжүүлэх чиглэлээр мэргэжлийн хүний хувьд харж хэлж байгаа юм. Малчдын гар дээр мөнгө өгөх нь зөв өө. Малчдын худалдан авах чадварыг бууруулахгүйн тулд ганц борлуулдаг тэр ноолуурыг худалдаж авах нь зөв. Тэгээд хэн худалдаж авах юм бэ тэр ноолуурыг чинь. Засгийн газар бүгдийг нь Энхтүвшин сайд, Улаан сайд хоёр худалдаж авахгүй нь ойлгомжтой шүү дээ. Түүнийг чинь аж ахуйн нэгжүүд худалдаж авч, угааж, хадгалах юм байгаа биз дээ. Тэгвэл тэр худалдаж авах гэж байгаа аж ахуйн нэгжүүд чинь дэлхийд 60 мянгаар зарагдах гэж байгаа юмыг 100 мянгаар авахаар чинь дундаас нь хохирдог юм байгаа биз дээ. Тэр угаах зардлыг нь ядахдаа дэмжиж өгдөггүй юм уу?

Өнөөдөр коронавириусын үеийн хямралтай нөхцөл байдлын бодлогын тухай ярьж байгаа. Энгийн үед Монголбанк ямар нэгэн хөтөлбөр хэрэгжүүлж, мөнгө хэвлэдэг гэдэг яриа байдаг. Одоо бол бид эдийн засаг чинь унаад доошоо юун 6 хувь, 2.1 хувьд хүрэх үү, үгүй юу гэсэн тийм таамаглалын нөхцөлд үүнээс доош нь унагахгүйн тулд хямралын арга хэмжээ болгож тусгай хөтөлбөр ярьж байгаа гэдгээ Баасанхүү гишүүн ойлгож байж улс төр хийгээрэй.

**Б.Чойжилсүрэн**: Санал хураалт явуулъя. Санал хураалт.

Санал хураалтад 13 гишүүн оролцож, 3 гишүүн дэмжиж, 23.1 хувийн саналаар дэмжигдсэнгүй.

Нарантуяа гишүүний микрофоныг өгье.

**З.Нарантуяа**: Тогтоолын төслийн 1 дүгээр зүйлийн З дахь хэсгийн “е” заалт дээр нэмье гэсэн. Одоо бол импортын түүхийн эд дээр бид нар хөнгөлөлт өгч байгаа. Тэгэхдээ тодорхой төрлийн бараа бүтээгдэхүүн дээр. Ерөнхийдөө жижиг, дунд үйлдвэрүүд гээд ажлын байрыг хамгийн их шингээж хадгалж байгаа энэ бүх үйлдвэрүүдээ ялгахгүйгээр одоо импортолж чадаж байгаа бол тэр бүх түүхий эд материалынх нь өртөг дээр албан татварыг 2020 он дуустал тэглэе гэсэн ийм санал байгаа. Ялгамжгүйгээр. Ийм саналыг 1.а дээр гаргаж байгаа.

**Б.Чойжилсүрэн**: Тус тусад нь санал хураалгахаар бол яг нэг удаа санал хураалгах саналын томьёоллоо уншъя.

Баасанхүү гишүүн асууя.

**О.Баасанхүү**: Баярлалаа. Тийм ээ, би ойлгож байна. Энэ коронавирусын үед аж ахуйн нэгж, байгууллагын татварын асуудлыг 2020 он хүртэл гэж. Би өмнө нь ийм зүйл ярьж байсан. Төрийн албан хаагч, төрийн өмчийн оролцоотой компаниуд төсөвт хэдэн хувийг эзэлдэг юм бэ гэсэн чинь 9 хувь гэж байсан. Одоо би бас нэг зүйл, танай нам ч гэдэг юм уу, бас үүнийг хийхдээ судалсан байлгүй дээ. Онцгой албан татвар, уул уурхайн татвар гэсэн томоохон аж ахуйн нэгжийн татварыг хасаад, ерөнхий татварын нийт багц хэд вэ? Хүн амын орлогын албан татвар бүхлээрээ 9 гэж байгаа бол тэр яриад байгаа талхны жижиг, дунд үйлдвэр, тэр яриад байдаг махны үйлдвэр, рестораны үйлчлэгч, ажилчид гээд байгаа энгийн үйлчилгээний байгууллага тодорхой хэмжээний хэдэн хувийг эзэлдэг юм бэ? Би бол багцлаад нийлээд 8 хувь хүрэхгүй байх гэж бодож байна.

Ийм юмыг нэг мөсөн тэглэчихвэл яасан юм бэ, 20 он гэж байхаар. Аж ахуйн нэгж байгууллагын ийм орлогын албан татваруудыг, корона яах вэ, корона бол ингээд дуусна уу, байна уу, тэр битгий хэл дэлхий нийтийн жишгээр юу гэж хэлж байгаа вэ гэвэл, ер нь зохицон амьдрахын тулд өөрөө өөртөө дархлаа бүрдүүлээд явахгүй бол нэг жижигхэн хугацаанд, гал унтраах байдлаар танай улс яваад байна.Маргааш яг сөнөх гэж байгаа юм шиг байдлаар өнөөдөр юмаа шийдээд байдаг. Гэтэл энэ чинь 10 жил ч болж магадгүй, 10 сар ч болж магадгүй, 2 жил ч магадгүй, маш хүнд байгаа учраас энэ болгонд нь таарсан цогц бодлого яваач ээ гэж байна.

Тэгэхээр би таныг санал гаргаж байгаа хувьд юу гэж хэлж байна вэ гэхээр, ер нь энэ татварын багц дотор үйлчилгээний гэж хэлж болдог, жижиг, дунд гэж хэлж болдог уул уурхайн онцгой албан татвараас бусад өчигдөр бол хүн амын орлогын албан татвар нийтдээ 9 хувь гэсэн, түүн шиг хэдэн хувь байдаг вэ? Хэрвээ цөөхөн юм бол нэгмөсөн бүгдийг нь тэглэчихвэл яасан юм бэ? Тодорхой хугацаанд. Энэ дээр Сангийн сайд ямар байр суурьтай байдаг юм бэ? Зөвшөөрөх үү, зөвшөөрөхгүй юу гэж. Яагаад гэвэл бараг татварын багцыг бүрдүүлэхийн тулд манай Улаан сайд бол бидэнтэй нэг нам байсан, мэдэж л байгаа байх, бид нар хүртэл ярьдаг л байсан. Тэр багцын тоо нь хэрэгтэй болохоос биш, нэг их айхтар нөлөөлөөд, ач холбогдол өгөөд, сүйд болоод, ингээд Монгол Улсын төсвийг агуу болгоод байгаа юм байхгүй гэж би ойлгоод байгаа шүү дээ. Тийм учраас энэ дээр хэд байдаг юм бэ гэдэг ийм тооцооллыг авмаар байна.

**Б.Чойжилсүрэн**: Нарантуяа гишүүн саналаа дахин тайлбарлах уу?

**З.Нарантуяа**: Одоо тогтоолын 1 дүгээр зүйлийн З дахь хэсгийн “е” заалт маань 2020 оны З сарын 1-ний өдрөөс 6 сарын 30-ны хооронд элсэн чихэр, ургамлын тос, бүх төрлийн хүнсний бараа, 15 мянган тонн элит үрийн улаан буудай, 160 мянган тонн хүнсний улаан буудайг импортлоход гаалийн болон импортын барааны нэмэгдсэн өртгийн албан татвараас чөлөөлье гэсэн томьёололтой байгаа, одоо энэ тогтоол.

Энэ дээр би нэмээд жижиг, дунд үйлдвэрүүдийн импортын түүхийн эд, одоо гэрээ хийчихсэн орж ирэх гэж байгаа ийм түүхий эд материалыг нь гаалийн болон нэмэгдсэн өртгийн албан татвараас 2020 он дуустал тэглэе гэсэн ийм санааг нэмэх гэж байгаа юм. Яагаад гэвэл одоо бид нар ажлын байрыг хадгална гэвэл энэ жижиг үйлдвэрүүдээ аль болохоор хаалгачихгүй, уртхан шиг хугацаанд, удаахан шиг ажиллуулах нь бид нарын зорилго шүү дээ. Баярлалаа.

**Б.Чойжилсүрэн**: Дэмжье гэсэн саналаар санал хураалт явуулъя.

13 гишүүн санал хураалтад оролцож, 1 гишүүн дэмжиж, 7.1 хувийн саналаар дэмжигдсэнгүй.

Нарантуяа гишүүн дахиад санал гаргая, микрофоныг өгөөрэй.

**З.Нарантуяа**: Бусад тариаланчдын зээлийн нөхцөл байдал, малчдын зээлийн нөхцөл байдал гээд яг аж ахуйн нэгж, иргэдийн авчихсан байгаа зээлийн эргэн төлөлттэй холбоотой бодож, эргэж тунгаах авах шаардлагатай арга хэмжээнүүд их байгаа. Тэгэхдээ энэ саналуудаа Улсын Их Хурлаас сая Баттөмөр гишүүнээр ахлуулсан ажлын хэсэг, Монголбанктай хамтарч авч хэрэгжүүлэх ийм арга хэмжээг тодорхойлох ажлын хэсэг байгуулагдчихсан байгаа учраас тэр ажлын хэсэг дээр бусад саналуудаа танилцуулъя гэж бодож байна. Баярлалаа.

**Б.Чойжилсүрэн**: Нарантуяа гишүүнд баярлалаа. Баасанхүү гишүүн зарчмын зөрүүтэй санал байвал бичээд өгчих.

Улсын Их Хурлын гишүүн Ц.Мөнх-Оргилын гаргасан санал байна.

Тогтоолын төслийн 1 дэх заалтын З.б.дэд заалтад нэмэх:

Оюунхорол гишүүний микрофоныг өгье.

**Д.Оюунхорол:** Төслийн 1 дэх заалтын 2.б дэд заалтын даатгуулагч Монгол Улсын иргэнд гэсний дараа эсхүл Хөдөлмөрийн тухай хуулийн 56 дугаар зүйлийн 56.2-т заасны дагуу ажилтанд сул зогссоны олговор олгосон аж ахуйн нэгжид гэж нэмэх.

**Б.Чойжилсүрэн**: Дэмжье гэсэн саналаар санал хураалт явуулъя.

13 гишүүн санал хураалтад оролцож, 1 гишүүн дэмжиж, 7.7 хувийн саналаар дэмжигдсэнгүй.

Пүрэвдорж гишүүн санал гаргая. Микрофоныг өгье.

**Б.Пүрэвдорж**: Зарчмын зөрүүтэй санал гаргаж байна. Тогтоолын төслийн 1 дүгээр зүйлийн 2 дахь хэсэгт заалт шинээр нэмэх.

Нэмэгдсэн өртгийн албан татварын тухай хуулийн 11 дүгээр зүйлийн 11.1 дэх хэсгийн 10 хувиар гэснийг 5 хувиар гэж өөрчлөх.

Өөрөөр хэлбэл өнөөдөр нэмэгдсэн өртгийн албан татвар энэ иргэдийн орлогод маш их хүндээр нөлөөлж байна. Ялангуяа бараа, бүтээгдэхүүний үнэ өсөхөд маш ихээр нөлөөлж байгаа. Ялангуяа алслагдсан бүсэд амьдарч байгаа энэ иргэдийн хувьд эцсийн хэрэглэгч нь иргэд байдаг учраас бараа бүтээгдэхүүн өндөр үнэтэй очиж байгаа. Энэ коронавирусын эдийн засгийн хямралтай үед иргэдийн орлого нэлээн хумигдаж байгаа. Ийм учраас нэмэгдсэн өртгийн албан татвар10 хувь байсныг 5 хувь болгох ийм санал гаргаж байна.

**Б.Чойжилсүрэн**: Баасанхүү гишүүн асууя.

**О.Баасанхүү**: Би НӨАТ-ыг бууруулах энэ саналыг нэг талаасаа дэмжиж байна. Гэхдээ миний хийсэн тооцоогоор уул уурхай, онцгой албан татвар, архи, тамхи дээрээс нь газрын тос борлуулалтын НӨАТ-ыг чөлөөлмөөргүй юм билээ. Манай төсвийн чинь бараг 80-90 хувийг бүрдүүлж байгаа шүү дээ. Эдийн засаг хүнд үед тэдэнд дарамт үзүүлмээргүй байна. Харин бусад гэж хэлээд, одоо та нэгэнт зарчмын зөрүүтэй санал гаргаж байгаа юм чинь засаад, бусад гэж хэлээд онцгой албан татвар, архи, тамхи, байгалийн баялаг эзэмшиж байгаа этгээдүүдээс бусад хүмүүсийн татварыг З хувь гэж гаргавал их сайн байна. Тэртэй тэргүй та хууль өргөн барьсан байхад таны хуулийн өмнүүр ороод би тэгье, ингэе гээд байхад, надад сэдэв дутаагүй шүү дээ, Пүрэвдорж гишүүн ээ.

Тийм учраас би ямар байр суурьтай байна вэ гэвэл, тэгж өөрчлөөд явж болдоггүй юм уу? Шууд НӨАТ 5 гэхээр чинь тоон дотор үсэг. Одоо энэ дайны хажуугаар дажин гэгчээр зарим нөхдүүд үүнийг чинь ашиглаад баяжаад байгаа шүү дээ. Сая би Нарантуяа гишүүн болон бусдад нь ч гэсэн хэлээд л байгаа. Жишээлбэл, улаан буудай оруулж ирнэ гэдэг бол шаардлагагүй. Зүгээр л том ах гуйсан. Тэгээд нөгөө масло, элсэн чихэр, цагаан будаатай хамт нөгөө тоон дотор үсэг гэж байгаад л нөгөө улаан буудайгаа хумьчихсан. Яг түүн шиг өнөөдөр НӨАТ гээд тавингуут нөгөө хүнд гарууд чинь архи, тамхины үйлдвэрийнхэн, дээрээс нь уул уурхайн хүнд гарууд ороод юмаа шийдчихнэ. Тэд НӨАТ төлдөг шүү дээ, НӨАТ нь давхар багасчихна. Бүх аж ахуйн нэгж НӨАТ төлдөг. Тэгэхээр 5 гэхээр автомат хамт явчих гээд байгаа юм. Тоон дотор үсэг гэдэг шиг түүнийгээ хасаад явуулчихбал уг нь таны сэдэв гэдэг юм уу, таны хэлээд байгаа саналыг би улс төр болгоод дэмжмээр байна. Тийм учраас ингээд оруулаад өгөөч ээ.

Үүнийг нь нөгөө талаасаа манай Ардын намынхан дэмжмээр байна. Та нар хүмүүст мөнгө өгөхгүй гэлээ шүү дээ. Дээрээс нь төрийн албан хаагчдынхаа цалинг өндөр авч байгаа, нэг гэр бүлээ тэжээж байгаа энэ эдийн засгийн үед баталгаатай амьдралыг нь хангаж байгаа учраас төрийн өмчийн компанийхныг та нар алагчлаад өнөөдөр Монгол Улсын иргэдийг ялгаварлан гадуурхаад явуулж байгаа. Тийм учраас өнөөдөр энэ төрийн албан хаагчдын хөнгөлөлт, чөлөөлөлтөөс ялгаварлаж байгаа энэ үйлдэл дээр тусгайлан хууль гаргахаас өөр аргагүй байдал үүслээ. Тэгэхээр энэ дээр нь ядаж НӨАТ гэдэг үг нь орж ирвэл тэр ажилгүй байгаа компани, хүн нь багасах юм биш үү, тэр утгаар нь багасгая гэдэг саналыг нь дэмжээд өгөөч. Би энэ Байнгын хорооны гишүүн биш учраас саналын эрхгүй байна, уучлаарай.Чуулган дээр дэмжинэ.

**Б.Чойжилсүрэн:** Баасанхүү гишүүнд баярлалаа.

Дэмжье гэсэн саналаар санал хураалт явуулъя.

14 гишүүн санал хураалтад оролцож, 2 гишүүн дэмжиж, 14.3 хувийн саналаар дэмжигдсэнгүй.

Пүрэвдорж гишүүн дахиад санал гаргая.

**Б.Пүрэвдорж**: Тогтоолын төслийн 1 дүгээр зүйлийн 2 дахь хэсэгт заалт шинээр нэмэх зарчмын зөрүүтэй санал гаргаж байна.

Жижиг, дунд үйлдвэрлэлийг дэмжиг зорилгоор Монгол Улсын сум бүрийн сум хөгжүүлэх санд 180 сая төгрөгийн санхүүжилт олгох.

Энэ саналаа тайлбарлая. Суманд З бүлэг хүмүүс амьдардаг. Малчид, тэгээд цалин авдаг нэг хэсэг хүмүүс байна, тэгээд ажил төрөл эрхэлдэггүй нэг хэсэг хүмүүс байгаад байгаа. Ер нь 2012-16 онд Ардчилсан нам засаг барьж байх үедээ нийтдээ З удаа 60, 60 сая төгрөгөөр 180 сая төгрөгийг сум болгонд өгсөн. Үүний үр дүнд тодорхой хэмжээний үйлдвэрлэл сумуудад бий болсон гэж үзэж байгаа юм. Харамсалтай нь 2016 онд Ардын нам засаг авангуутаа энэ санг Хөдөө аж ахуйн яам уруу татаж авчраад, тэгээд будилсныг та бүхэн бүгдээрээ мэдэж байгаа.

Энэ хүмүүсийн орлого маш их багасаж байна. Ялангуяа суман дээр арьс шир боловсруулдаг жижигхэн, жижигхэн үйлдвэр байгуулах юм бол жишээ нь амжилттай болох ийм магадлал өндөр байна. Яагаад гэвэл арьс ширний үнэ буучихсан үед боловсруулсан бүтээгдэхүүн хийгээд гарах юм бол нэмүү өртөг шингээд, ажлын байр бий болоод ингээд явах боломжтой болох юм. Тийм учраас энэ 180 сая төгрөгийг сум болгонд өгье гэдэг энэ саналыг дэмжиж өгөөч гэж та бүхнээс хүсэж байна.

**Б.Чойжилсүрэн:** Баасанхүү гишүүн асууя.

**О.Баасанхүү**: Манай Ардын нам мөрийн хөтөлбөрөө хэрэгжүүлээд итгэлийн зээлээ олгочихсон бол өнөөдөр ийм жижигхэн юм гуймааргүй байлаа л даа. Манай Ардын нам өнөөдөр хүүгүй, барьцаагүй зээл олгочихсон бол ийм шившигтэй байдлын юм гуймааргүй. 180 гэдэг бол манай Их Хурлын гишүүдийн авсан зээлийн дөрөвний нэгд ч хүрэхгүй шүү дээ. Нэг гишүүн 925 сая шүү дээ. Тэгээд 49 гишүүн байгаа. Уг нь дэмжмээр л байна, шулуухан хэлэхэд. Түүний дөрөвний нэг. Одоо өрөө төлөхөд 25 гишүүн дутуу байгаа юм билээ. Тэд нар өрөө төлчихвөл буцаагаад л өгчихмөөр байна. Ийм жижигхэн юм гуйж байгаа учраас 300 сум гэж бодвол 180, дахиад нэг хуваагдах байлгүй дээ. 2-3 сая төгрөгний хүүтэй зээл гэж ойлгож байгаа.Манайхан хүүгүй, барьцаагүй зээл өгье гэдэг хуультай ард түмэн шүү дээ, ийм нам шүү дээ Ардын нам. Тэгэхээр энэ нам өнөөдөр намынхаа жанжин шугамдаа ядаж уучлалт гуйгаад, ард түмнээсээ уучлалт гуйхын тулд үүнийг дэмжмээр байна. Дэмжье гэж би хүсэж байна гэж хэлмээр байна.

**Б.Чойжилсүрэн:** Санал хураалт явуулъя.

14 гишүүн санал хураалтад оролцож, 2 гишүүн дэмжиж, 14.3 хувийн саналаар дэмжигдсэнгүй.

Ингээд өөр саналгүй бол санал хураалтыг дуусгая.

*Аж ахуйн нэгжийн орлогын албан татвараас хөнгөлөх, чөлөөлөх тухай хуулийн төслийн талаарх зарчмын зөрүүтэй саналын томьёоллоор санал хураалт явуулъя.*

1.Хуулийн төслийн 3 дугаар зүйлийн “2020 онд улс, орон нутгийн төсөв,” гэснийг төслөөс хасах;

Санал гаргасан ажлын хэсэг. Санал хураалт.

14 гишүүн санал хураалтад оролцож, 10 гишүүн дэмжиж, 71.4 хувийн саналаар дэмжигдлээ.

Хуулийн төслийн 1-ийн 2.3 гэж унших ёстой юм байна шүү, залрууллаа.

2.Хуулийн төслийн 4 дүгээр зүйлийн “1,2, 3 дугаар зүйлийг хэрэгжүүлэхтэй холбогдуулан гаргах тайлангийн маягт, дагаж мөрдөх журам, аргачлалыг” гэснийг “1, 2 дугаар зүйлийг хэрэгжүүлэх журмыг” гэж өөрчлөх.

Санал гаргасан ажлын хэсэг. Санал хураалт.

13 гишүүн санал хураалтад оролцож, 8 гишүүн дэмжиж, 61.5 хувийн саналаар дэмжигдлээ.

Энэ хууль дээр өөр саналтай гишүүн байна уу? Алга байна.

*Хувь хүний орлогын албан татвараас чөлөөх тухай хуулийн төслийн талаарх зарчмын зөрүүтэй саналын томьёоллоор санал хураалт явуулъя*.

1.Хуулийн төслийн 2 дугаар зүйлийн 2.2 дахь заалтын “төрийн болон” гэсний өмнө “төрийн өмчийн их, дээд сургуулиас бусад” гэж нэмэх;

Санал гаргасан ажлын хэсэг. Санал хураалт.

13 гишүүн санал хураалтад оролцож, 9 гишүүн дэмжиж, 69.2 хувийн саналаар дэмжигдлээ.

2.Хуулийн төслийн 2 дугаар зүйлийн 2.3 дахь заалтын “2020 онд улс, орон нутгийн төсөв,” гэснийг төслөөс хасч, мөн заалтын “гүйцэтгэсэн” гэснийг “гүйцэтгэж байгаа” гэж өөрчлөх;

Санал гаргасан ажлын хэсэг. Санал хураалт.

13 гишүүн санал хураалтад оролцож, 9 гишүүн дэмжиж, 69.2 хувийн саналаар дэмжигдлээ.

3.Хуулийн төслийн 4 дүгээр зүйлийн “Энэ хуулийг хэрэгжүүлэхтэй холбогдуулан гаргах тайлангийн маягт, дагаж мөрдөх журам, аргачлалыг” гэснийг “энэ хуулийг хэрэгжүүлэх журмыг” гэж өөрчлөх.

Санал гаргасан ажлын хэсэг. Санал хураалт.

13 гишүүн санал хураалтад оролцож, 9 гишүүн дэмжиж, 69.2 хувийн саналаар дэмжигдлээ.

Ингээд санал хураалт дууслаа. Зарчмын зөрүүтэй саналтай гишүүд байна уу? Байхгүй байна.

Улсын Их Хурлын гишүүн Баасанхүүгийн гаргасан санал. Хувь хүний орлогын албан татвараас чөлөөлөх тухай хуулийн төсөлд:

Төслийн 2 дугаар зүйлийн 2.1, 2.2 дахь хэсгийг төслөөс хасах гэсэн саналаар санал хураалт явуулъя.

13 гишүүн санал хураалтад оролцож, 3 гишүүн дэмжиж, 23.1 хувийн саналаар дэмжигдсэнгүй.

*Нийгмийн даатгалын шимтгэлээс чөлөөлөх, ажилгүйдлийн даатгалын сангаас дэмжлэг үзүүлэх тухай хуулийн төслийн талаарх зарчмын зөрүүтэй саналын томьёоллоор санал хураалт явуулъя.*

1.Хуулийн төслийн 1 дүгээр зүйлийн 1.2 дахь заалтын “төрийн болон” гэсний өмнө “төрийн өмчийн их, дээд сургуулиас бусад” гэж нэмэх;

Санал гаргасан ажлын хэсэг. Санал хураалт.

13 гишүүн санал хураалтад оролцож, 8 гишүүн дэмжиж, 61.5 хувийн саналаар дэмжигдлээ.

2.Хуулийн төслийн 1 дүгээр зүйлийн 1.3 дахь заалтын “2020 онд улсын болон орон нутгийн төсөв,” гэснийг төслөөс хасах;

Санал гаргасан ажлын хэсэг. Санал хураалт.

13 гишүүн санал хураалтад оролцож, 7 гишүүн дэмжиж, 53.8 хувийн саналаар дэмжигдлээ.

3.Хуулийн төслийн 3 дугаар зүйлийн “зогссон” гэсний дараа “болон 2020 оны 2, 3 дугаар сарын үйл ажиллагааны борлуулалтын орлого нь өмнөх оны мөн үеэс 50 ба түүнээс дээш хувиар буурсан” гэж нэмэх;

Санал гаргасан ажлын хэсэг. Санал хураалт.

13 гишүүн санал хураалтад оролцож, 7 гишүүн дэмжиж, 53.8 хувийн саналаар дэмжигдлээ.

Сүүлд уншсан саналын томьёоллыг Нийгмийн бодлого, боловсрол, соёл, шинжлэх ухааны байнгын хороон дээр Оюунхорол гишүүн гаргаад дэмжүүлсэн юм байна. Яг ижилхэн санал дэмжигдсэн учраас протоколд тэмдэглүүлье. Үүнийг нэгдсэн чуулганд оруулахдаа ажлын хэсэг болон Оюунхорол гишүүний санал гээд бичээрэй.

Улсын Их Хурлын гишүүн О.Баасанхүүгийн гаргасан, Нийгмийн даатгалын шимтгэлээс чөлөөлөх, ажилгүйдлийн даатгалын сангаас дэмжлэг үзүүлэх тухай хуулийн төсөлд:

Төслийн 1 дүгээр зүйлийн дараах хуулийн этгээдэд ажиллаж байгаа даатгуулагчаас бусад гэсэн ангилалд хамрагдах 1.1, 1.2 дахь хэсгийг төслөөс хасах гэсэн саналыг дэмжье гэсэн санал хураалт явуулъя.

Санал хураалт.

13 гишүүн санал хураалтад оролцож, 3 гишүүн дэмжиж, 23.1 хувийн саналаар дэмжигдсэнгүй.

Энэ хууль дээр зарчмын зөрүүтэй саналтай гишүүд байна уу? Алга байна. Санал хураалт дууслаа.

*Гаалийн албан татвараас чөлөөлөх тухай хуулийн төслийн талаарх зарчмын зөрүүтэй саналын томьёоллоор санал хураалт явуулъя.*

1.Хуулийн төслийн 2 дугаар зүйлийн “1 дүгээр зүйлд заасан эм, эмнэлгийн хэрэгсэл, тоног төхөөрөмж, ариутгал, халдваргүйжүүлэлтийн бодис, амны хаалтын жагсаалтыг” гэснийг “1 дүгээр зүйлд заасан барааны жагсаалтыг” гэж өөрчлөх.

Санал гаргасан ажлын хэсэг. Санал хураалт.

13 гишүүн санал хураалтад оролцож, 8 гишүүн дэмжиж, 61.5 хувийн саналаар дэмжигдлээ.

Энэ хууль дээр саналтай гишүүд байна уу? Алга байна.

*Нэмэгдсэн өртгийн албан татвараас чөлөөлөх тухай хуулийн төслийн талаарх зарчмын зөрүүтэй саналын томьёоллоор санал хураалт явуулъя.*

1.Хуулийн төслийн 2 дугаар зүйлийн “1 дүгээр зүйлд заасан эм, эмнэлгийн хэрэгсэл, тоног төхөөрөмж, ариутгал, халдваргүйжүүлэлтийн бодис, амны хаалтын жагсаалтыг” гэснийг “1 дүгээр зүйлд заасан барааны жагсаалтыг” гэж өөрчлөх.

Санал гаргасан ажлын хэсэг. Санал хураалт.

13 гишүүн санал хураалтад оролцож, 7 гишүүн дэмжиж, 53.8 хувийн саналаар дэмжигдлээ.

Энэ хууль дээр зарчмын зөрүүтэй саналтай гишүүд байна уу? Алга байна.

Санал хураалтууд явж дууслаа.

Хуулийн төслүүдийн анхны хэлэлцүүлгийг явуулсан талаарх Байнгын хорооноос гарах санал, дүгнэлтийг Улсын Их Хурлын чуулганы нэгдсэн хуралдаанд Улсын Их Хурлын гишүүн Н.Амарзаяа танилцуулахаар тогтов.

Хуулийн төслүүдийн анхны хэлэлцүүлгийг хэлэлцэж дууслаа.

Дараагийн асуудалд оръё.

Хоёр.Гаалийн албан татвараас чөлөөлөх тухай, Нэмэгдсэн өртгийн албан татвараас чөлөөлөх тухай хуулийн төсөл /Засгийн газар 2020.04.02-ны өдөр өргөн мэдүүлсэн, анхны хэлэлцүүлэг/

Ажлын хэсэгт: Хүнс, хөдөө аж ахуй, хөнгөн үйлдвэрийн сайд Ч.Улаан, Хүнс, хөдөө аж ахуй, хөнгөн үйлдвэрийн яамны Газар тариалангийн хөгжлийн бодлого, зохицуулалтын дарга Болорчулуун, Хүнсний үйлдвэрийн хөгжлийн бодлого, зохицуулалтын газрын дарга Т.Гантогтох, Сангийн яамны Орлогын хэлтсийн дарга Б.Тэлмүүн, Гаалийн ерөнхий газрын Татварын орлогын газрын дарга Я.Эрдэнэчимэг нарын ажлын хэсэг байна.

Хуулийн төсөлтэй холбогдуулан асуулттай гишүүн байна уу? Алга байна.

Хуулийн төслийн талаар зарчмын зөрүүтэй саналын томьёоллуудаар санал хураалт явуулъя.

Хүрэлбаатар гишүүний гаргасан санал, Гаалын албан татвараас чөлөөлөх хуулийн төсөлд оруулж байна.

Төслийн З дугаар зүйлд тусгагдсан хууль хэрэгжих хугацааг энэ хуулийг 2020 оны 2 дугаар сарын 19-ний өдрөөс 6 дугаар сарын 30-ны өдрийг хүртэл хугацаанд дагаж мөрдөнө гэж өөрчлөх.

Хүрэлбаатар гишүүн саналаа тайлбарлая.

**Ч.Хүрэлбаатар**: Энэ бол гаалийн бол нэмүү өртгийн албан татварыг 2 сараар хойшлуулах Засгийн газрын тогтоол 2 сарын 19-нд гарчихсан юм. Тэгэхээр үүнтэй нийцүүлж одоо энэ чөлөөлөх асуудлыг нь шийдэхгүй бол энэ хоёрын хооронд оруулж ирсэн компани хохирох гээд байгаа учраас 2 сарын 19 болгож өөрчилж байгаа юм.

**Б.Чойжилсүрэн**: Дэмжье гэсэн саналаар санал хураалт явуулъя.

Санал хураалтад 13 гишүүн оролцож, 61.5 хувийн саналаар санал дэмжигдлээ.

Нэмэгдсэн өртгийн албан татвараас чөлөөлөх тухай хуулийн төсөлд оруулж байгаа Хүрэлбаатар гишүүний гаргасан санал байна.

Төслийн З дугаар зүйлд тусгагдсан хууль хэрэгжих хугацааг энэ хуулийг 2020 оны 2 дугаар сарын 19-ний өдрөөс 6 дугаар сарын 30-ны өдрийг хүртэл хугацаанд дагаж мөрдөнө гэж өөрчлөх.

Дэмжье гэсэн саналаар санал хураалт явуулъя.

Санал хураалтад 13 гишүүн оролцож, 61.5 хувийн саналаар санал дэмжигдлээ.

Улсын Их Хурлын гишүүн Ч.Улааны гаргасан санал. Нэмэгдсэн өртгийн албан татвараас чөлөөлөх тухай хуулийн төсөлд оруулж байгаа санал.

Хуулийн төслийн 1 дүгээр зүйлийн “импортлоход” гэсний дараа “мөн үндэсний үйлдвэрлэлийг дэмжих зорилгоор дотоодод үйлдвэрлэсэн ургамлын тосыг тус тус” гэж нэмэх.

Улаан гишүүн саналаа тайлбарлах уу?

**Ч.Улаан**: Засгийн газар татвар хойшлуулах, татварыг чөлөөлөх санал гаргахдаа бид нар ургамлын тосыг 100 хувь импортын хамааралтай гэдэг байдлаар хийж байсан юм. Тэгээд энэ шийдвэр гарснаас хойш зохион байгуулагдсан ажил, хийсэн бэлтгэл ажлын хүрээнд, дотооддоосоо ургамлын тосны үйлдвэрлэлийг нэмэгдүүлэх, алсдаа өөрийнхөө хэрэгцээг хангачих ийм бололцоо байна гэдэг нь тогтоогдсон. Ингээд ажиллаад, энэ жилээс дотооддоо ургамлын тосны түүхий эдийг таримлын сэлгээнд тарихаар бид нар шийдвэрлэж байгаа. Тийм учраас энэ ургамлын тосыг цаашдаа дотоодын үйлдвэрлэлээс хангах эхлэлийг тавих зорилгоор энэ санаачилгыг дэмжиж, дотоодын үйлдвэрлэлээ дэмжье гэсэн өөрчлөлтөөр энэ нэмэлтийг оруулъя гэсэн саналтай байна. Дэмжиж өгөхийг хүсье.

**Б.Чойжилсүрэн**: Дэмжье гэсэн санал хураалт явуулъя.

Санал хураалтад 13 гишүүн оролцож, 61.5 хувийн саналаар санал дэмжигдлээ.

Өөр зарчмын зөрүүтэй саналтай гишүүн байна уу? Алга байна.

Хуулийн төслүүдийн анхны хэлэлцүүлэг хийсэн талаар Байнгын хорооноос гарах санал, дүгнэлтийг Улсын Их Хурлын чуулганы нэгдсэн хуралдаанд Улсын Их Хурлын гишүүн Б.Баттөмөр танилцуулахаар тогтов.

Хуулийн төслүүдийн анхны хэлэлцүүлгийг явуулж дууслаа.

Байнгын хорооны хуралдаанаар хэлэлцэх асуудал дууссан тул хуралдаан хаасныг мэдэгдье.

Гишүүдэд баярлалаа.

Дууны бичлэгээс буулгасан:

ПРОТОКОЛЫН АЛБАНЫ

ШИНЖЭЭЧ Д.ЦЭНДСҮРЭН